
MAL KLAGEBEHANDLING TAKSTVEDTAK

KLAGENEMNDA

Skatteobjekt:	
Klager: 		
Fullmektig:	
Saksnummer: 	
Møtedato:	
Tilstede:	

1. Eiendommen og gjeldende takstvedtak

Her identifiseres hvilken eiendom klagen gjelder, det gis en kort beskrivelse, (type eiendom, tomtestørrelse, bebyggelse med arealer osv. Detaljeringen og opplysningene som tas med vil avhenge av hva som er relevant for temaene i klagen. 

Deretter hovedpunktene i det takstvedtaket som er påklaget, og takstbeløpet. Hvis det lå en fagtakst til grunn for det takstvedtaket som er påklaget (noe som alltid vil være tilfellet for energianlegg, og ofte også for alminnelig næringseiendom), redegjøres det først for hovedpunktene i fagtaksten.

Der takstfirmaets forslag ble fulgt ved alminnelig taksering, formuleres det kort slik at sakkyndig nemnd i møte DATO fastsatte takstverdien i samsvar med takstforslaget. Der takstfirmaets forslag ikke ble fulgt, bør det inntas en kort begrunnelse for hvorfor takstforslaget ble fraveket den ene eller andre veien.

Hvis det ikke lå en fagtakst til grunn for det takstvedtaket som er påklaget (normalsituasjonen for bolig- og fritidseiendom), gjengis sjablong- og faktorbruken og eventuelle andre sentrale momenter for verdsettelsen, slik at leseren forstår hvordan taksten har fremkommet.

2. Anførslene i klagen

Det opplyses at xxx har klaget på taksten i brev xxx.

Hovedanførslene i klagen gjengis. De kan være svært forskjellige. Kategoriene her er praktiske eksempler, men ingen uttømmende opplisting:

· Ikke rettslig adgang til å skrive ut eiendomsskatt på eiendommen (jf. esktl. §§ 3 og 5, og evnt. 7)
· Feil i areal eller annet faktum
· Feil verdsettelsesskjønn
· Feil verdsettelsesmetode
· Energianlegg, ikke grunnlag for å ta med produksjonsmidler i taksten
· Saksbehandlingsfeil
· Brudd på likhetsprinsippet, vilkårlighet
· Ikke tilstrekkelig begrunnelse av takstvedtaket

3. Vilkår for behandling av klagen

Også klagenemnda skal ta en selvstendig vurdering av klagevilkårene. Normalt vil det være enkelt å fastslå at klagevilkårene er oppfylt. Da kan det konstateres i en setning eller to at klagen er rettidig innkommet og at vilkårene for behandling av klagen er oppfylt.

Hvis klagen er fremsatt etter fristen eller det kan være usikkert om det er klaget på det samme tidligere eller om klageren er rette eier eller fester med klagerett oa., må spørsmålet om klagen skal realitetsbehandles vurderes. Hvis klagenemnda finner at klagen skal avvises, treffer den vedtak om det. Vedtaket kan ikke påklages.

4. Sakkyndig nemnds behandling av klagen

Dato for sakkyndig nemnds behandling inntas. Der sakkyndig nemnd har gitt en vurdering av klagen til bruk for klagenemnda, noe som er det normale, gjengis hovedpunktene i vurderingen. 

[bookmark: _Hlk97479076]En slik vurdering fra sakkyndig nemnd skal klageren uoppfordret få kopi av og anledning til å kommentere før klagenemnda treffer endelig vedtak, jf. forvaltningsloven § 33 fjerde ledd. 

5. Saksforberedelsen for klagenemnda

Her gis det en kort redegjørelse for det som måtte være innhentet av opplysninger og eventuelt av vurderinger og andre undersøkelser under saksforberedelsen for klagenemnda. Det bør også opplyses om opplysninger som er innhentet har vært sendt klageren og om han har kommet med kommentarer, jf. forvaltningsloven § 17 første ledd. Hvis klageren har kommet med kommentarer til sakkyndig nemnds vurdering, gjengis hovedpunktene.

6. Klagenemndas vurdering og vedtak

Her drøftes klagerens anførsler punktvis. Kravene avpasses etter klagen, med utgangspunkt i kravet om «stutt grunngjeving» i eiendomsskatteloven § 29. 

Hvilke krav som må stilles til klagenemndas begrunnelse, henger sammen med hva slags anførsler som er fremsatt i klagen, og hvor godt begrunnet og underbygd anførslene er. Der klagenemnda uttrykkelig slutter seg til sakkyndig nemnds vurdering, vil denne vurderingen inngå som en del av klagenemdas begrunnelse.

Avslutningsvis sammenfattes nemndas vurdering. Deretter formuleres et vedtak som vanligvis enten vil kunne lyde:
Ny eiendomsskattetakst for eiendommen Gnr/Bnr, fastsettes til kr xxx. [footnoteRef:1] [1:  I noen saker kan virkningstidspunktet for ny takst være omstridt og en del av klagesaken. I så fall kan det tas inn i slutningen f.eks. «Ny takst gis virkning for skatteutskrivingen fra og med skatteåret xxx». Ellers er dette eiendomsskattekontorets ansvar å avklare.
] 

eller
Klagen tas ikke til følge.

En orientering om søksmålsfrister skal alltid inntas eller følge klagenemndas vedtak. For eksempel:

Klagenemndas vedtak kan ikke påklages. Søksmål om gyldigheten av vedtaket må reises innen 6 måneder etter at vedtaket ble sendt skattyteren. Det vises til eiendomsskatteloven § 23 med videre henvisninger. 

